எனக்கு என்றைக்குமே இந்த sequel-களில் நம்பிக்கையில்லை. ஆனாலும், கடந்த இரண்டு மாதமாக ஜாகையும், சந்திப்புகளும் வடசென்னையில் நடந்து வருகின்றன. இரண்டு வருடங்களுக்கு முந்தி எழுதிய புதுப்பேட்டை நிழலுலகத்திற்கான தொடர்ச்சி எழுதும் அளவிற்கு விஷயங்கள் கையில் இருக்கின்றது. கொஞ்ச நாளைக்கு முந்திய என்கவுண்டரில் தூக்கியதாக சொல்லப்பட்ட வெள்ளை ரவி பற்றிய உண்மையான நிலவரங்கள், சென்னை நிழலுலகத்தின் புது தொழில்கள், சின்னத்திரை நடிகைகளும் சென்னை காவலர்களுக்கும் உள்ள தொடர்புகள் [மிக பிரபலமான சின்னத்திரை நடிகையினை சமீபத்தில் ஒரு ஐபிஎஸ் ஆபிசருக்காக, கடலுக்கு தூக்கிய நிகழ்வுகள்], எப்படி போர்ட் ட்ரஸ்டில் சரக்குகள் கைமாறுகின்றன, தமிழ்நாட்டில் அமையப்படப் போவதாக இருக்கும் SEZ-களுக்கு பின்பு இருக்கும் நபர்கள், கட்டிங்குகள் என பரவலாக செய்திகள் குவிந்திருக்கின்றன. அதுவும் பேசினால் கிடைக்கும் insights சத்தியமாய் எந்த தளத்திலும் முழுவதுமாக எழுத முடியாது. உதாரணத்திற்கு, செப்டம்பர் - அக்டோபரில் செயின் அறுப்புகள், வெட்டு குத்து, திருட்டு கொஞ்சம் அதிகமாக இருக்கும், புரட்டாசி மாதம் என்பதால், நிறைய பேர்கள் நான் - வெஜ் சாப்பிடாமல் இருப்பார்கள். ஆகவே மீன்பிடி தொழில் டல்லடிக்கும், அதனால மக்கள் மற்ற வேலைகளில் இறங்கி விடுவார்கள். வக்கீல்களை விட அவர்களுக்கு சட்டம் தெரிந்திருக்கிறது. செக்க்ஷன்கள் தெரிகிறது. ஒட்டைகள் தெரிகிறது. உதாரணத்திற்கு, டூ-வீலர் ஓட்டும் உங்களை பிடிக்காத ஒருவரை 'முடிக்க' ஆகும் மொத்த செலவு 70000 ரூபாய்கள். 40000 ரூபாய்கள் anticipatory bail எடுக்க போய்விடும். மிச்ச ரூபாய்களில் 10,000 - 15,000 ரூபாய்கள் எந்த சரகத்தில் 'விபத்து' நடக்க இருக்கிறதோ அந்த போலிஸ் ஸ்டேஷனுக்கு போய்விடும். மீத ரூபாய்கள் வாய்தாவுக்கும், 'தண்ணீர் லாரிக்கும்' போய்விடும். 5000 ரூபாய் கட்டினால், தண்ணீர் லாரி ப்ரேக் வயர் ஒட்டும்போது அறுந்துவிட்டதாக break inspector சான்றிதழ் தருவார். எல்லாவற்றுக்கும் ஒரு ரேட் கார்டு இருக்கிறது. இதே வேலை மும்பையாய் இருப்பின் இன்னமும் சுலபம். வெறுமனே 8 - 10000 ரூபாய்களில் நகரம் தாண்டிய சிக்னல்களில் சுட்டு விட்டு போய்விடுவார்கள், அல்லது, நீங்கள் வழக்கமாக ட்ரெயினில் போனால், சூட்சுமமாக வெளியே தள்ளி கொன்று விடுவார்கள். மொழி தெரியாத ஜார்கண்ட், பீகார், உத்தரகாண்ட், வடகிழக்கு மாநிலங்களிலிருந்து வருபவர்கள் வேலை முடித்துவிட்டு ட்ரெயின், பஸ், ஆட்டோ மாறி சொந்த ஊருக்கு போனால், அமெரிக்க சி.ஐ.ஏவினால் கூட ஒரு 'ம.......யும்' புடுங்க முடியாது. Insider news, இன்னும் இரண்டு மாதங்களுக்குள் சென்னையின்னுள்ளே ஒரு முக்கியமான பகுதியில் ஒரு பெரிய என்கவுண்டர் நடக்க இருக்கிறது.எங்கே,யார், எப்படி என்பது off the record. சென்னை, மும்பை, டெல்லி போன்ற மெட்ரோகளில் இனிமேல் வாழ்வது என்பது சாதாரண விஷயம் இல்லை. நான் பேசிய எல்லோரும் மென்பொருள் / கால் சென்டர் / மற்றும் நியு எகானமி தொழில் செய்பவர்களின் மீது செம கடுப்பில் இருக்கிறார்கள். அவர்களால் தான் நில மதிப்பு முதல் கத்திரிக்காய் விலை வரை உயர்ந்து விட்டதாக நம்புகிறார்கள் [அதில் உண்மையும் இருக்கிறது] income divide என்பது மிக தீவிரமாக நடந்துக் கொண்டிருக்கிறது. எங்கோ போகிறோம், ஆனால், சரியாக எங்கே என்றுதான் தெரியவில்லை.